
Rezumat 


Principala sursă biografică despre Platon, după mărturia neoplatonicului Simplicius, ar fi 
fost scrisă de discipolul Xenocrate, dar din păcate nu a ajuns la noi. Cea mai veche biografie a lui 
Platon care a ajuns până la noi, De Platone et dogmate eius, este a unui autor latin din secolul al 
II-lea, Apuleius. Toate celelalte biografii ale lui Platon au fost scrise la peste cinci sute de ani de 
la moartea sa. Istoricul grec Diogene (secolele II şi III) este autorul unei serii de biografii ale 
filosofilor greci (Vieţile filosofilor) în care face referire la viaţa lui Platon. Acesta ar fi scris şi un 
elogiu funerar lui Platon. Alți biografi timpurii ai lui Platon sunt Olimpiodor cel Tânăr în secolul 
al VI-lea şi o sursă anonimă. O sursă importantă despre viaţa lui Platon sunt chiar dialogurile sale 
filozofice, treisprezece scrisori (posibil false totuşi, cu excepţia poate a Scrisorilor VII şi VIII), 
scrierile lui Aristotel, un fragment din /storia filozofilor (Syntaxis ton philosophon) a epicureanului 
Philodemus de Gadara din secolul I î.e.n., scrierile anonime Prolegomena despre filozofia 
platonică atribuite în mod tradițional lui Olimpiodor, Suda, secolul al X-lea și Viaza lui Dio a lui 


Plutarh, secolul I-II. 

PLATON: BIOGRAFIA 


Principala sursă biografică despre Platon, după mărturia neoplatonicului Simplicius 
(Aristotle 2021), ar fi fost scrisă de discipolul Xenocrate, dar din păcate nu a ajuns la noi. Cea mai 
veche biografie a lui Platon (Riginos 1976) care a ajuns până la noi, De Platone et dogmate eius, 
este a unui autor latin din secolul al II-lea, Apuleius (Apuleius 100d.Hr.). Toate celelalte biografii 
ale lui Platon au fost scrise la peste cinci sute de ani de la moartea sa. Istoricul grec Diogene 
(secolele II şi III) este autorul unei serii de biografii ale filosofilor greci (Vieţile filosofilor) în care 
face referire la viaţa lui Platon (Laertius 2018). Acesta ar fi scris şi un elogiu funerar lui Platon. 
Alţi biografi timpurii ai lui Platon sunt Olimpiodor cel Tânăr în secolul al VI-lea (Grotius 1826) 
(Filippi 2017, 5-12 (1)) şi o sursă anonimă (Westermann 1964, 388-—96). O sursă importantă despre 
viața lui Platon sunt chiar dialogurile sale filozofice, treisprezece scrisori (posibil false totuşi, cu 
excepția poate a Scrisorilor VII şi VIII), scrierile lui Aristotel, un fragment din /storia filozofilor 
(Syntaxis ton philosophon) a epicureanului Philodemus de Gadara din secolul I î.e.n. (Dorandi 
2016, 186-87), scrierile anonime Prolegomena despre filozofia platonică atribuite în mod 
tradițional lui Olimpiodor, Suda, secolul al X-lea (Adler 1967) şi Viața lui Dio a lui Plutarh, secolul 
I-II (Boas 1948, 439-457 (57)) (Plutarch 102d.Hr.). 

Apolodor din Atena, în Cronologia, datează naşterea lui Platon la a optzeci și opta 
Olimpiada, în a şaptea zi a lunii Targelion, respectiv la sfârșitul lui mai 428 î.e.n. (Laertius 2018, 
26, 72) (Helios 1960) (Nails 2002) 

Platon are origini aristocratice (Robin 1935). S-a născut la Atena. Tatăl său, Aristone, se 
spune că era unul din urmaţi lui Codro (Filippi 2017) (Hutchins 1952), ultimul rege legendar al 
Atenei. Numele real al lui Platon a fost Aristocle, după numele bunicului său. Mama, Perictione 
(Platon şi Brisson 2020), descindea din celebrul legiuitor Solon (Laertius 2018, 122 (III,l)) 
(Kirehner 1901, vol. I) (Guthrie şi Guthrie 1986, vol. 4) Perictione este, de asemenea, vara primară 
al lui Critias şi sora lui Charmides, doi dintre cei Treizeci de tirani ai Atenei în 404 î.e.n. 

Conform lui Diogenes Laertius (Laertius 20138, vol. 3), Speusippus face referire în lucrarea 
Banchetul funerar al lui Platon la o legendă conform căreia Platon era de fapt fiul zeului Apollo 
şi fratele lui Asclepius, „medic al trupului, aşa cum este Platon al sufletului nemuritor” (Laertius 
2018, vol. 1) (Guthrie şi Guthrie 1986, vol. 4). Astfel, la fel ca în Biblie, mama lui Platon, 
Perictione, ar fi avut o viziune cu Apollo în urma căreia ar fi rămas însărcinată (Bazzarini 1837, 
vol. Sp 912). Această versiune este contrazisă de autorul necunoscut al Prolegomena (Motta 2014, 


126-28). Se pare că prin legenda cu Apollo, Speusippus, fiind fiul unei surori a lui Platon, a 


REVISTA CUNOAȘTEREA ȘTIINȚIFICĂ 


încercat de fapt să promoveze mitul filosofului după moartea sa (Motta 2014), divinizarea lui 
Platon continuând în epoca neoplatonică conform lui Porfirie şi Proclus. (Motta 2014, 61) 

Platon a avut doi frați, Adimanto şi Glaucone (Croiset 1922, 2), despre care vorbeşte în 
Republica (Plato şi Jowett 1991, sec. Book 2, 368), şi o soră, Potone, al cărei fiu, Speusippo, va fi 
elev şi succesor a lui Platon, preluând conducerea Academiei din Atena la moartea lui Platon 
(Robin 1935) (Apuleius 100d.Hr.) (Laertius 2018). Mama lui Platon, după moartea tatălui său, se 
recăsătorește cu unchiul său matern, Pyrilampus, dând naștere unui fiu, Antifon, fratele vitreg al 
lui Platon (Guthrie și Guthrie 1986, vol. 4) 

Numele de Platon i l-a dat profesorul său de gimnastică, Ariston, un luptător din Argos, 
datorită umerilor lui foarte laţi (din grecescul ziarvc, platys, care înseamnă „lat”). Seneca 
menționează semnificaţia numelui lui Platon: „Însuşi numele lui i-a fost dat din cauza pieptului 
său lat” (Laertius 2018, vol. 3 p. 4). Alţii iau în considerare aceeaşi etimologie a cuvântului, dar 
cu referire la lățimea frunţii sale sau la măreția stilului său literar (Notopoulos 1939, 135-145) 
(Weischede 2021, vol. VI 58:29—30). 

Platon practica pancrazio (un fel de luptă) şi boxul. De asemenea, conform cu referirile lui 
Diogenes Laertius la Apuleius (Laertius 2018, vol. I, 2), Olympiodorus (Laertius 2018, vol. II, 3) 
şi Eliano (Laertius 2018, vol. II, 30), Platon ar fi cultivat pictura şi poezia, scriind ditirambe, versuri 
şi tragedii care mai târziu îl vor ajuta în scrierea dialogurilor sale. Speusippo a lăudat intelectul 
acut şi memoria prodigioasă pe care Platon le-a arătat când era copil, şi dedicarea sa de a studia în 
adolescenţă (Tarân 1981, 236-—37). Platon ar fi fost un elev al lui Teodor din Cirene, un discipol al 
lui Protagoras, al lui Socrate şi al lui Theaetetus, care i-a predat matematica. Conform lui Plutarh 
(Plutarch 1892), Platon era versat în ştiinţa muzicală, fiind elevul lui Dracon şi Metellos din 
Agrigento. A fost coleg de pregătire cu Isocrate, care era cu şase ani mai mare decât el (Laertius 
2018, vol. III, 1). 

Platon a avut strânse legături cu partidul oligarhic din acea vreme (Juignet 2015). El 
considera politica o datorie de onoare a fiecărui cetăţean (Platon și Brisson 2020), dar a renunţat 
de timpuriu la viaţa politică, dezgustat de excesele şi furia partidelor (Croiset 1922, 2). 


„În tinereţe, mă simţeam într-adevăr la fel ca mulţi în această situaţie: îmi imaginam că de îndată 
ce voi fi stăpân pe mine, voi merge direct să mă ocup de treburile comune ale oraşului. Și 
aşa am avut șansa să descopăr lucrurile orașului. Regimul din acea perioadă a fost într- 
adevăr obiectul unor critici virulente din partea celor mai mulți şi a izbucnit o revoluţie. 
[...] Şi eu, văzând asta, și bărbaţii care erau implicați în politică, cu cât examinam mai în 
profunzime legile şi obiceiurile pe măsură ce creșteam, cu atât mi se părea mai dificil să 

administrez cu dreptate treburile orașului. Într-adevăr nu se putea face fără prieteni şi 

asociaţi de încredere, şi nu era uşor să găsim dintre cei pe care îi aveam la îndemână, pentru 

că oraşul nostru nu mai era administrat după tradiţiile şi obiceiurile părinților noştri." (Plato 

2021, 324) 

Platon s-a inspirat din activitatea filosofică a unora dintre predecesorii săi, în special a lui 
Socrate, dar şi Parmenide, Heraclit şi Pitagora, pentru a-şi dezvolta propria filosofie, care 
explorează majoritatea domeniilor importante, inclusiv metafizica, etica, estetica şi 
politica.Împreună cu profesorul său Socrate și elevul său Aristotel, a pus bazele gândirii filosofice 
occidentale (Mondin 2022, vol. I, 139) (Whitehead 2010, 39) (Colli 2014, 13) (Hegel 1995, 154) 

Pitagora şi adepții săi au exercitat o influență puternică asupra lui Platon (Brisson şi 
Fronterotta 2019). Aristotel, în Metafizica, afirmă că filosofia lui Platon urmează îndeaproape 
învăţăturile pitagoreicilor (Aristotle 1991, vol. I)(Aristotle 1991, cart. 1). Aceste influenţe sunt 
confirmate ulterior de Cicero (Cicero 1886, 1, 17, 39) (McFarlane 1998), şi Bertrand Russell în 
Istoria filozofiei occidentale (Russell 2013, 122—24). R. M. Hare afirmă că Platon a fost influențat 
de Pitagora în cel puţin trei puncte: Republica lui Platon se aseamănă cu comunitatea de gânditori 
pe care Pitagora o înființase la Croton; Platon ar fi preluat de la Pitagora ideea că matematica și, 
în general, gândirea abstractă este fundamentul filosofiei, ştiinţei şi moralei, şi amândoi au avut o 
abordare mistică a sufletului, posibil influențați de orfism (Taylor, Barnes, şi Hare 1999, 103-189) 
(Russell 2013, 122—24). 

Platon a murit în 347 sau 346 î.e.n., potrivit lui Seneca la vârsta de 81 de ani în aceeași zi 
în care s-a născut (Riginos 1976), fiind înmormântat la Academie. Neanthes susține că a murit la 
vârsta de 84 de ani (Benson 2008, sec. The Life of Plato of Athens). 

Platon este considerat ca unul dintre cei mai importanți şi influenți filosofi din istoria 
omenirii (Kraut 2017), fiind considerat unul dintre fondatorii religiei şi spiritualităţii occidentale 
(Whitehead 2010). Filosofia dezvoltată de el, cunoscută sub numele de platonism, se bazează pe 
teoria Formelor cunoscută prin rațiune pură ca soluţie la problema universalelor. 

După cum a spus Ralph Waldo Emerson: 


“În el [Platon] găseşti ceea ce ai găsit deja la Homer, acum maturizat în gândire, poetul transformat 
în filosof, cu accente de înţelepciune muzicală mai înalte decât cele atinse de Homer; de 
parcă Homer ar fi tânărul şi Platon omul finit; totuși, cu o nu mai mică siguranță a unui 
cântec îndrăzneț şi perfect, când are grijă să îl folosească; şi cu nişte coarde de harpe luate 
dintr-un cer mai înalt. El conţine viitorul, deşi a ieşit din trecut. În Platon explorezi Europa 
modernă în cauzele ei și în sămânţa ei, totul într-un gând pe care istoria Europei îl 
întruchipează sau va trebui încă să îl întruchipeze.” (Emerson 2007) 

Alfred North Whitehead a susținut că „întreaga istorie a filosofiei occidentale nu este decât 
o serie de note secundare despre Platon” (Whitehead 2010) 
Teofrast, vorbind despre filozofi, spunea despre Platon că a fost primul în faimă și geniu, 


fund în acelaşi timp ultimul în cronologie. 


Călătoriile lui Platon 


Conform lui Plutarh (Plutarch 2018), Platon ar fi făcut o călătorie în Egipt (Obenga 2005, 
101-21), despre care Diogenes Laertius scrie că: „La vârsta de douăzeci şi opt de ani, după spusele 
lui Hermodor, el [Platon] s-a dus la Megara, la Euclid, însoțit de alți câțiva elevi ai lui Socrate” 
(Laertius 2018, cart. III, 6). Dar călătoriile sale în Egipt sunt controversate (Mathieu 2013, 24-— 
106). 

Platon, conform lui Diogenes Laertius (Laertius 2018, cart. III, 8) care relatează mărturia 
lui Aristoxenus, ar fi participat la trei expediţii militare, în timpul Războiului Peloponezian, la 
Tanagra, Corint şi Delio, din 409 î.e,n. până în 407 î.e.n. La Delio va primi şi o recompensă pentru 
contribuţia sa (Rees 1953, vol. 2, 74). În realitate, la bătălia de la Tanagra din anul 457 î.e.n. și 
Delio din 424 î.e.n. este imposibil ca Platon să fi luat parte, fiind născut în jurul anului 427 î.e.n. 
(Nails 2002) (Grote 1867, vol. 1). Dar Socrate ar fi luptat la Delio (Plato 1999, 29e), unde se spune 
că s-a remarcat (Plato 2003, 219e-20), deci este posibil să fi existat o suprapunere a celor două 
figuri (Boas 1948, 439-57). 

În jurul anului 390 î.e.n., Platon a călătorit în Magna Grecia unde I-a cunoscut pe Pitagora 
Archita din Taranto (Cosenza 1977, 245). 

În 388/387 î.e.n. s-a dus în Sicilia pentru a studia vulcanul Etna, conform lui Diogenes 
Laertius (Laertius 2018, cart. III, 18), Ateneu (Di Naucrati 2001, vol. I, 12) şi Apuleius (Apuleius 
100d.Hr., 1, 1V). 

A fost invitat de tiranul Dionisie 1 să vină la Siracuza, unde l-a cunoscut pe cumnatul 
tiranului, Dione, care a devenit unul dintre cei mai apropiați discipoli ai săi (Laertius 2018, cart. 
III, 46) (Plato 2021). Căzut în dizgraţiile lui Dionisie datorită discursurilor sale, fuge îmbarcându- 
se pe o navă condusă de spartanul Pollide (Plutarch 2018, 5, 3—7) (Laertius 2018, cart. III, 19). 

Ajuns în Aegina, o insulă inamică a Atenei, a fost luat prizonier și înrobit. A fost 
răscumpărat de către socraticul Annicerides din Cyrene (Laertius 2018, cart. III, 19, 20) (Sordi 


1992, 83-91) (Amit 1973, 54-59) 

În 367-366 î.e.n Platon ajunge din nou la Siracuza unde preluase puterea Dionisie cel 
Tânăr, invitat de Dione pentru a pune în aplicare reformele politice propuse de Platon. Fracţiunea 
tiranică se opune (Plutarch 2018) (Muccioli 1999, 201), ajungându-se în final la exilarea lui Dione. 
Platon mai rămâne o perioadă în Siracuza, în „speranţa de a face tot binele posibil” (Bonacasa, 
Braccesi, şi Miro 2002, 15), dar la izbucnirea unui conflict de război pleacă din Sicilia cu 
promisiunea lui Dionisie al II-lea că la terminarea războiului îi va rechema pe el şi pe Dione (Plato 
2021, 338a). 

În 361 î.e.n. călătoreşte pentru ultima dată în Sicilia, dar încercările lui Platon de a-l apăra 
pe Dione duc la ruperea relaţiilor cu tiranul, fiind alungat din acropolă şi transferat în casa lui 
Arhedem (Plato 2021, 348a-e; 349a-c). 


"Eu, cetăţean atenian, prieten cu Dio, aliatul lui, am fost la tiran pentru a schimba o relație de 
ostilitate în prietenie; Am luptat împotriva calomniilor, dar am fost învins de ei. Cu toate 
acestea, pe cât de mult Dionisie cu onoruri şi bogății a încercat să mă tragă de partea lui 
pentru a mă folosi ca dovadă a legitimității exilului lui Dio, în acest sens el a eşuat 
lamentabil.” (Plato 2021, 333d) 


În 360 î.e.n. reuşeşte să părăsească Sicilia cu ajutorul lui Archita și a pitagoreicilor din 
Taranto. Ajunge la Olympia unde îl întâlneşte pentru ultima oară pe Dione. Acesta a reușit în 357 
î.e.n. să preia puterea în Siracuza, dar a fost ucis trei ani mai târziu (Laertius 2018). 

În ultimii treisprezece ani ai vieţii sale, între 360 şi 347, Platon nu pare să mai fi părăsit 


Atena. 


Socrate 


Platon i-a frecventat pe heracliteanul Cratylus şi parmenideanul Hermogene, dar nu este 
sigur dacă informaţia este reală sau doar se doreşte astfel să se justifice doctrina sa ulterioară, 
influenţată de ideile celor doi mari predecesori ai săi, Heraclit şi Parmenide, pe care îi considera 
fondatorii autentici ai filosofiei. 

Conform lui Elien Sofistul, Platon l-a cunoscut pe Socrate în jurul anului 407 î.e.n., când 
acesta l-ar fi convins să se dedice filosofiei, Platon distrugându-și toate lucrările artistice (Elien 
1772, cart. II, 30). 

Întâlnirea lui Platon cu Socrate a fost fundamentală. După perioada guvernului oligarhic şi 
pro-spartan al celor Treizeci de Tirani care includea și pe unchiul lui Platon, Critias, Socrate a fost 


acuzat de noul guvern democratic de impietate şi corupție a tinerilor și condamnat la moarte în 

anul 399 î.e.n. În Apărarea lui Socrate Platon descrie procesul în care el a acţionat ca apărător al 
lui Socrate, denunţând falsitatea acuzațiilor, apelând la mai mulți martori, inclusiv „Adimanto, fiul 
lui Aristone, al cărui frate este Platon, prezent aici”. (Plato 1999, 34a) Dar Platon nu a fost prezent 
în ultimele ore ale vieţii lui Socrate. (Plato 1993, 59b) (Epictetus 1928, cart. |, 8, 13) Se presupune 
că astfel Platon dorește poate să afirme că dialogul nu va fi o cronică oportunistă a morții lui 
Socrate ci o reconstrucție literară în conformitate cu spiritul dialogic al maestrului (Plato 1993, 
200), sau că nu vrea să se compromită împărtăşind acuzaţia de ateism care a dus la moartea lui 
Socrate. 

În cinci dialoguri Platon prefigurează procesul: Theaetetus (Plato et al. 1992), Euthyphro 
(Plato 2020c) (Plato 1999, 33d-—34a), Meno (Plato 1999, 38b) (Plato 2020b), Gorgias (Plato 1864) 
(Plato 1993, 59b), şi Republica (Plato şi Jowett 1991) (Plato et al. 1992, 210d). Procesul lui Socrate 
este abordat de Platon în dialogurile Apărarea lui Socrate (discursul de apărare a lui Socrate) 
(Gaiser 1980), şi în Criton (Plato 2020a) (Aristotle 1991, 987b) şi Fedru (Plato 1993) (Ryle 1931, 
119-124) (după condamnarea la moarte a lui Socrate). Singurul pasaj în care Platon vorbeşte 
despre Socrate în nume propriu este Scrisoarea VII, a cărei autenticitate este în general admisă: 
„Printre altele, Socrate, prietenul meu, care era mai în vârstă decât mine şi despre care cred că nu 

mi-ar fi ruşine să spun că a fost cel mai neprihănit om din acele vremuri, ei [Cei Treizeci] 

au trimis împreună cu alţii să caute un cetăţean, să-l aducă cu forţa, cu scopul de a-l omori, 

cu scopul evident de a-l face complice la acţiunile lor, de bunăvoie sau cu forța; dar a 

refuzat să se supună şi a preferat să rişte să îndure totul, decât să fie asociat cu faptele lor 

nelegiuite." (Plato 2021, 27) 

Aristotel atribuie lui Socrate o doctrină diferită cu privire la Forme (prin investigarea lumii 
naturale) faţă de cea a lui Platon (care există dincolo şi în afara intervalului obișnuit al înțelegerii 
umane) (McPherran 1999, 268) Dar în dialogurile lui Platon, Socrate pare să susțină ideile lui 
Platon. 

C.D. C. Reeve (Plato şi Reeve 2004) evidenţiază câteva teze pozitive dezvoltate de Socrate 
în dialogurile lui Platon, constituite în un fel de intelectualism etic (7echn€) conform căruia pentru 
a fi virtuoşi și fericiți este suficientă o cunoaștere expertă: doctrina unității virtuților: virtuțile 
(dreptatea, evlavia, curajul, etc.) sunt toate identice cu înţelepciunea sau cunoașterea şi concepute 
ca un tip de meşteşug (rechn€) sau expertiză; posesia acestei cunoaşteri este necesară şi suficientă 
pentru fericire (Plato 2020a, 48b) (Plato 1864, 470€); şi nimeni nu acţionează niciodată contrar a 


ceea ce știe sau crede că este mai bine, astfel încât slăbiciunea voinţei este imposibilă (Plato 2008, 


352a-59). 

In Apărarea, Socrate descrie natura activităţii sale filozofice din Atena: 


"Nu voi înceta niciodată să practic filosofia şi să te îndemn şi să elucidez adevărul pentru toţi cei 
pe care îi întâlnesc. Voi continua să spun, în felul meu obișnuit, foarte bunul meu prieten, 
eşti un atenian şi aparții unui oraş care este cel mai mare şi mai faimos din lume pentru 
înțelepciunea şi puterea sa. Nu ţi-e rușine că îți dedici atenția pentru a dobândi cât mai 
mulți bani posibil şi, în mod similar, cu reputație şi onoare, şi nu dai nicio atenție sau 
gândire adevărului şi înțelegerii și perfecțiunii sufletului tău? ... Îmi petrec tot timpul 
încercând să vă conving, tineri și bătrâni, să vă preocupați cu prioritate şi în principal nu 
pentru trupurile voastre şi nici pentru bunurile voastre, ci pentru cea mai înaltă bunăstare a 
sufletelor voastre. ” (Plato 1999, 29d—30b) 

Conform lui Brickhouse şi Smith, „Socrate, aşa cum îl descrie Platon, nu este deloc un 
profesor; el este un căutător de înţelepciune morală care îi determine pe alţii să se angajeze în 


aceeaşi căutare” (Brickhouse şi Smith 1997, 4). 


Academia 


În 387 î.e.n., Platon a cumpărat la Atena un pare dedicat lui Academo (Thucydides şi 
Crawley 2006, cart. 11:34), pe locul unde Cimon urma să închidă incinta cu un zid (Plutarch 2018, 
cart. xii1:7). Acolo a fondat o şcoală pe care a numit-o Academia, în onoarea acelui eroului, şi a 
consacrat-o lui Apollo şi Muzelor. Zona în care se găsea Academia a fost agrementată cu plantaţii 
orientale şi de măslini (Plutarch 2018, cart. xii1:13). 

Academia lui Platon era o comuniune de cunoaştere în care se desfăşurau exerciții de 
gimnastică și activități culturale, adesea cu invitaţi, şi se predau ştiinţele exacte pregătind studiul 
filosofiei atât în sine, cât şi în aplicaţiile ei politice. Motto-ul Academiei, care evidenția faptul că 
geometria era o preocupare fundamentală, a fost: „Să nu intre nimeni aici dacă nu este geometru” 
(Saffrey 1968, 67-68). 

Majoritatea participanților făceau parte din aristocrație (Kalligas 2020, 76) (Barnes şi 
Barnes 2000, 31), şi, deși Platon nu a perceput taxe de participare (Mueller 2000, 170) (Nails 2002) 
(Kalligas 2020), fiecare membru trebuia să se întreţină singur. Au existat şi două femei care au 
studiat cu Platon la Academie, Axiothea din Phlius şi Lasthenia din Mantinea (Craig 1998). 

Bazându-se pe prelegerile lui Platon despre Bine și dialectică, (Zeyl 1997, 2) predarea se 
desfăşura prin dezbateri cu ucenicii, conduse de Platon sau de către ucenicii mai mari, şi prelegeri 
susținute de personalități ilustre care treceau prin Atena. Unii cercetători consideră că programa 


Academiei semăna mult cu cea discutată în Republica lui Platon. (Mueller 2000, 170-—71) 


REVISTA CUNOAȘTEREA ȘTIINȚIFICĂ 


Academia lui Platon a fost o şcoală pentru multe ilustre personalităţii ale vremii (Guthrie 
şi Guthrie 1986, 23) (Hornblower, Spawforth, şi Eidinow 2012) Cel mai cunoscut ucenic este 
Aristotel, care a studiat aici între 367-347 î.e.n. înainte de a-şi fonda propria școală, Liceul , dar și 
alții, precum: 


e  Teofrast,până în 348îen; 

e  Pamphile, care va fi stăpânul lui Epicur; 

e Filip de Oponte, redactor la Legi şi posibil autorul lui Epinomis; 

e Aminta din Heraclea, împotriva căruia va serie Ariston din Chios; 

e  Chion; Aeschine; Hiperidă; Hermodor din Siracuza; Focion; Demostene (Aulu-Gelle şi 
Verger 2021, cap. XIII), Calipus din Atena; Eudoxus din Cnidus; Hestiae din Perinth; 
Heraclides din Pont, Speusippus, Xenocrates, Menechmus, Menedemus din Eretria; 
Eufraios din Eubeea; Leon din Atena şi Leon Academicul; 

e  Echecrate, care a fost mai întâi pitagoreean; 

e  Hermias de Atarnea, viitor protector al lui Aristotel ostracizat; 

e Python și Heraclides, cetăţeni ai lui Enos, consilieri și asasini ai lui Cotys I în 359 î.e.n., 
ambii cetăţeni ai lui Enos, oraş grecesc situat pe coasta Traciei (Aristotle 2013, cart. V, X, 
1311 b 21) (Laertius 2018, cart. III, 46); 

e  Aristonymos, legiuitor al Megalopolei, în Arcadia; 

e  Theodecte din Phaselis, poet tragic; 

e şi două femei: Axiothea din Phlius şi Lasthenia din Mantinea. 


După moartea lui Platon, conducerea Academiei a fost preluată de nepotul său Speusippo. 
Academia platoniciană a fost distrusă de dictatorul roman Sulla în 86 î.e.n. (Lindberg 2008, 70) şi 
va fi închisă temporar după moartea lui Filon din Larisa în anul 83 î.e.n. Şcoala va supraviețui 
până în anul 529 (Platon şi Brisson 2020, XII), când a fost închisă definitiv de către lustinian după 


diverse perioade de întreruperi alternante ale activităţii. 


10 


PLATON: BIOGRAFIA 


Au fost trei perioade în istoria Academiei: Academia Veche, Academia de Mijloc şi Noua 
Academie. Principalele figuri din Vechea Academie au fost Speusippus (nepotul lui Platon), care 
i-a succedat ca şef al şcolii (până în 339 î.e.n.) şi Xenocrates (până în 313 î.e.n.). Ambii au căutat 


să fuzioneze speculaţiile pitagoreice asupra numerelor cu teoria formelor a lui Platon. 

